ΠΥΓΟΛΑΜΠΙΔΕΣ
Ωραία, σειρά μου! Θάρρος ή αλήθεια;
Αλήθεια.
Καλά, θάρρος.
- Εντάξει. Κλείσε τα μάτια. - Εντάξει.
Βγάλε τα γυαλιά σου.
Μάλιστα, μεγαλειοτάτη.
Ν' ανοίξω τα μάτια τώρα;
- Ταλ; - Εδώ είμαι, Μαλάρκι.
- Γεια. - Γεια.
Συγγνώμη. Δεν το πιστεύω ότι είσαι εσύ.
Θεέ μου, πόσος καιρός πάει; Ένας χρόνος;
Μα τι λες, βρε ανισόρροπη;
Δεν θυμάσαι;
Τσακωθήκαμε. Δεν είμαστε φίλες πια.
Κοιμόσουν αρκετή ώρα.
Τελειώνει η θεραπεία.
Θεέ μου, θα βαρέθηκες μόνος τόση ώρα. Μπορούσες να φύγεις.
Πλάκα κάνεις; Το λατρεύω το μέρος. Καλύτερο από χώρο αναμονής αεροδρομίου.
Να σε βοηθήσω.
Ευχαριστώ.
Προχωράει, βλέπω.
Έφτασε σχεδόν πέντε εκατοστά.
Σχεδόν φτάνει για παπιγιόν.
Τι βλάκας!
Ή για μια μικρή καλτσούλα για τσιουάουα.
Είσαι τυχερός που δεν μπορώ να κουνηθώ.
Λοιπόν, πέρασαν τα 90 λεπτά. Πώς νιώθεις;
Καλά. Ναι, έχω πολύ λιγότερη ναυτία αυτήν τη φορά.
Ευχαριστώ. Όλοι εδώ με φροντίζετε.
Είναι ωραία όταν έρχεσαι. Μας φτιάχνεις το κέφι.
Λοιπόν, να προσέχεις.
- Τα λέμε σε δύο βδομάδες. - Έγινε.
Ευχαριστούμε.
- Κέιτ. Άσε, το κάνω εγώ. - Τι; Για να ξεκουραστώ;
Όλη μέρα ξεκουράζομαι. Θέλω να κουνηθώ λίγο.
Τι θέλεις μέσα;
Λίγη μουστάρδα, θα έλεγα. Αν έχουμε.
Ευχαριστώ.
Γεια. Θέλεις βοήθεια;
- Όχι, μπορώ. Πώς ήταν στο σχολείο; - Ωραία.
Ευχαρίστησες τον μπαμπά της Ρέιτσελ;
Ναι. Ευχαρίστως να με πηγαίνει, είπε.
Η γιαγιά της είχε καρκίνο, καταλαβαίνουν.
Πήρα το εισιτήριο για τη χοροεσπερίδα. Θα πάω με τον Τάιλερ και την Έμα.
Η πρώτη σου χοροεσπερίδα, Θεέ μου!
Πάμε να ψωνίσουμε το τέλειο φόρεμα.
- Ωραία. - Τι; Αλήθεια;
- Τέλεια. Ευχαριστώ, μαμά. - Θες να πάμε για ψώνια, δηλαδή; Μαζί;
Ναι, εννοείται.
Και μπορώ να βγάλω φωτογραφία όλα τα φορέματα
και να κλάψω στη μέση του μαγαζιού
που το μωράκι μου μεγαλώνει;
Φυσικά.
Πλάκα θα έχει.
Εντάξει. Πάμε το Σάββατο.
- Έγινε. - Το Σάββατο; Μόνο αν είσαι καλά.
Μια χαρά θα είμαι.
Φυσικά, αλλά δεν χρειάζεται να δεσμευτείς. Άκου το σώμα σου.
- Εντάξει. - Πήγε καλά η χημειοθεραπεία;
Ναι. Λίγο βαρετά, αλλά είχα παρέα τον μπαμπά.
- Δώσε. - Μαμά, μπορώ να το κάνω.
- Ένα σάντουιτς θέλω να σου φτιάξω. - Άσ' το σ' εμένα.
- Εύκολο είναι. Να βράσουμε νερό; - Ναι.
4:15. Ξέρεις τι σημαίνει αυτό.
Μπορείς να πάρεις κι άλλο χάπι για τη ναυτία. Θέλεις;
- Θα περιμένω. - Φαίνεσαι λίγο κουρασμένη.
Δεν κάθεσαι;
- Καλά είμαι. - Σίγουρα;
Βασικά, νιώθω πολύ καλά, οπότε νομίζω πως θα...
Εδώ Τάλι. Πρόσεχε τι θα πεις, αν θέλεις να σε πάρω.
Γεια. Εγώ είμαι.
Απίστευτο, το ίδιο μήνυμα ακόμα.
Λοιπόν...
Ναι,
ξέρω ότι έχει περάσει καιρός,
αλλά σε σκεφτόμουν
και νομίζω
ότι μάλλον είναι ώρα να μιλήσουμε.
Τηλεφώνησέ μου, εντάξει;
Αλλιώς, θα βρω φωτογραφίες σου με τη φρικτή περμανάντ να τις πουλήσω
στο National Enquirer.
Πλάκα κάνω.
Η Κέιτ είμαι, παρεμπιπτόντως.
Η Μαλάρκι.
Πήγαμε στο οικογενειακό κτήμα,
ήταν απίστευτα κυριλάτο.
"Κυριλάτο";
Βασικά, ήταν ένα κάστρο.
Είχαν σάλα χορού με ένα τεράστιο τζάκι,
κι εκείνος ήταν λίγο σκανταλιάρης.
Έτσι θα μιλάς τώρα;
Όχι, άκου! Φερόταν σαν πρίγκιπας. Του στιλ "Μου χαρίζεις έναν χορό;"
"Θα αποκεφάλιζα κάποιον για σένα".
Δεν μπορώ να μιμηθώ την προφορά του, αλλά εκεί που γελούσαμε, το είπε.
"Σ' αγαπώ".
Ήταν όλα σαν σε παραμύθι.
Πρέπει να ένιωσες μεγάλη ευδαιμονία.
Ναι. Νομίζω. "Ευδαιμονία" σημαίνει χαρά;
Δεν έχω ιδέα. Αλλά χαίρομαι τόσο που γύρισες!
Θα το γιορτάσουμε και θα το κάψουμε!
Δεν χρειάζεται πάρτι καλωσορίσματος.
Πλάκα κάνεις; Το σχεδιάζω από όταν έφυγες.
Δεν θες να μοστράρεις τον έρωτά σου με τον Θίο;
Φυσικά. Ναι. Αλλά δεν θέλω να το τρίψω στη μούρη κανενός.
Στον Τζόνι αναφέρεσαι; Δεν πειράζει. Δεν θα τον καλέσουμε.
Πώς είναι; Όχι ότι τον έχω στο μυαλό μου...
- Πώς είναι; - Όπως πάντα. Αυστραλός. Ενοχλητικός.
Είναι με καμιά;
- Βρε αγάπη μου... - Τι;
- Έξι βδομάδες στην Ευρώπη, καμία πρόοδος; - Όχι και καμία.
Είμαι ερωτευμένη με τον Θίο. Με τα μπούνια.
Ευχαριστώ που με συνοδεύεις. Αν και δεν είχες επιλογή.
Δες τώρα γιατί σε ανάγκασα να έρθεις μαζί μου.
Θεέ μου, Τάλι! Εδώ δες!
- Είσαι ένας θρύλος! - Το ξέρω!
Θεέ μου, είναι συναρπαστικό!
Μαλάρκι!
- Γεια. - Εγκρίνεις τη νέα διαφήμιση;
Ναι.
Πώς ήταν το ταξίδι σου; Έχεις πάρει χρώμα.
Βασικά, κάναμε πολλές πεζοπορίες,
οπότε έμαθα πολλά για τα πλακόστρωτα.
Καλή φάση.
Ναι. Ωραία ήταν.
Θεέ μου, αυτή είναι
η Τάλι Χαρτ;
Απίστευτο, εσείς είστε!
Από τις ειδήσεις! Και με τη γιγαντοαφίσα απέναντι!
Συγγνώμη. Είμαι η Τζόις.
Γεια, Τζόις.
Γεια. Η κόρη μου κι εγώ σας παρακολουθούμε ανελλιπώς.
Σπουδάζει δημοσιογραφία στο U-Dub. Θέλει να γίνει σαν εσάς.
Να σου πω.
Πες της να μου τηλεφωνήσει.
Θα την ξεναγήσω στο στούντιο.
Πολύ ευγενικό εκ μέρους σας, δεσποινίς Τάλι Χαρτ!
- Χάρηκα για τη γνωριμία, Τζόις. - Ευχαριστώ!
Δηλαδή, ναι, κι εγώ χάρηκα για τη γνωριμία.
Γεια.
Δεν αντέχεις που σ' αναγνωρίζουν, έτσι;
Τι; Δεν θα απολογηθώ κιόλας που μ' αρέσει να γνωρίζω ανθρώπους.
Φανατικούς θαυμαστές, θα εννοείς.
Και λοιπόν; Γι' αυτούς το κάνω.
Όχι για τα λεφτά, τις γιγαντοαφίσες
και τα καλά τραπέζια στα εστιατόρια.
Ναι, γιατί τα μισείς όλα αυτά.
Ωραία είναι κι αυτά τα προνόμια, αλλά δεν το κάνω γι' αυτό.
Θέλω τη σύνδεση με τον κόσμο, όπως με την Τζιλ τώρα.
- Τζόις τη λένε. - Καλά.
Για την Τζόις και τους άλλους ανθρώπους των οποίων τις ζωές επηρεάζουμε,
γι' αυτό το κάνω.
Γι' αυτό το κάνουμε.
Εγώ δεν το κάνω πια, επειδή απολύθηκα.
Οπότε, πάω στη συνέντευξη που έχω στην ασφαλιστική,
να κάνω ότι με ενδιαφέρουν οι ασφάλειες.
Θα δώσω την καλύτερη ερμηνεία μου.
Καλή επιτυχία, Μαλάρκι.
- Όχι. - Κι όμως.
Έσπασε και τα δύο της πόδια. Αυτό άκουσα.
- Θεέ μου, η καημένη η κυρία Χιούιτ! - Ναι.
Μάλλον θα έρθει αναπληρωτής.
Θα μπορούσαν να ακυρώσουν το μάθημα.
Τι μας νοιάζει η μυθοπλασία, όταν συμβαίνουν αληθινά πράγματα;
Ενίοτε η μυθοπλασία είναι πιο αληθινή.
- Δεν βγάζει κανένα νόημα αυτό. - Γεια σας.
Είμαι ο Σαμ Γουέιβερλι. Και πριν ρωτήσετε, οι φήμες ισχύουν.
Με έστειλαν από το μέλλον για να σας διδάξω,
ώστε αυτή η μοναδική γλώσσα μας
να επιβιώσει όταν καταστραφεί η Γη από εξωγήινους.
Να σας πω λίγα πράγματα για μένα.
Το αγαπημένο μου σημείο στίξης είναι η άνω τελεία.
Το αγαπημένο μου πρόσωπο είναι ο σκύλος μου, ο Άμλετ.
Και από το 1969 ως το 1972, ακολουθούσα τους Grateful Dead.
Αποκλείεται.
- Πλάκα κάνει. - Μιλάω απολύτως σοβαρά.
- Κι εσύ; Με τι παθιάζεσαι; - Εγώ; Με το φούτμπολ, θα έλεγα.
Ναι. Με τον Κουπ θα πάμε στο πρωτάθλημα.
Τέλεια. Πρωτάθλημα...
Ανυπομονώ να τελειώσει.
- Το μάθημα ή όλη η μέρα; - Το λύκειο.
Εσείς με τα μυστικά, για πείτε μου για σας.
Είναι η Τάλι Χαρτ και η φίλη της.
Κέιτ με λένε. Κάθομαι πίσω σου από το γυμνάσιο.
Τάλι Χαρτ, τι διάβασες φέτος που βρήκες ενδιαφέρον;
Το Tiger Beat.
Είσαι τυχερή.
Κάποιες από τις θεματικές του εξαμήνου
αφορούν το Tiger Beat.
Φήμη, ειδύλλια, ξέφρενες ορμόνες, τα άγχη της εφηβείας...
Γιατί αυτό το εξάμηνο...
θα ασχοληθούμε με...
τον Σαίξπηρ.
Και θα ξεκινήσουμε το εξάμηνο
με την τραγωδία Ρωμαίος και Ιουλιέτα.
Κι επειδή πιστεύω ότι αυτά τα αριστουργήματα
κατανοούνται καλύτερα μέσα από μια παράσταση,
έπεισα τον λυκειάρχη να με αφήσει
να ανεβάσω ένα θεατρικό και να σας πείσω να συμμετάσχετε.
Ακόμα κι αν δεν έχετε ξαναβρεθεί σε σκηνή.
Ταλ;
Όχι.
Μωρό μου, δεν περιμένει κανείς ευχαριστήριο γράμμα τώρα.
Θέλω και το κάνω.
Πού ξέρεις ποιος έφτιαξε τι; Εμένα μου φαίνονται όλα μπανανόψωμα.
Είναι μπανανόψωμα.
Όταν αρρωσταίνει κάποιος, πας μπανανόψωμο;
Καλοσύνη τους, απλώς θα περίμενα και...
Κάνα μπράουνι;
- Ναι, κέικ, βουτήματα. - Μπισκότα. Παγωτό.
- Ήρθε ο θείος Σον! - Κάτι με σοκολάτα.
Γεια! Συγγνώμη, ελπίζω να μην ενοχλώ.
Ήμουν εδώ γύρω και σε σκέφτηκα και...
Η μαμά σε έστειλε να με δεις;
Τι;
Όχι.
Ήθελα μόνο να σου φέρω αυτό.
Εγώ το έφτιαξα.
Μπανανόψωμο; Καλοσύνη σου! Σ' ευχαριστώ.
Ωραία.
Ναι.
Λοιπόν, πώς πάει; Νιώθεις πολλή ναυτία;
- Τίποτα φοβερό. Μόνο περιστασιακά. - Η τζιτζιμπίρα βοηθάει, λένε.
Να το θυμάμαι.
Τζιτζιμπίρα.
Ναι.
Χτυπάει τηλέφωνο;
Ναι. Γαμώτο.
Πού το έβαλα;
Τι κάνει στο ψυγείο;
Ψήθηκε το μυαλό από τη χημειοθεραπεία.
Σημαντικό;
Όχι, μια φίλη από τη δημιουργική γραφή, η Βίβιαν.
Είναι καλό να σε στηρίζουν οι φίλοι.
Ναι.
Εδώ, στα νότια παράλια της Ανταρκτικής,
βλέπουμε τις πιο καταστροφικές συνέπειες της υπερθέρμανσης του πλανήτη.
Πίσω μου βρίσκεται η μεγαλύτερη μάζα πάγου στον κόσμο,
η Τράπεζα Πάγου Ρος.
Επιπλέει στον Νότιο Ωκεανό εδώ και εκατοντάδες χιλιάδες χρόνια.
Ένα φυσικό θαύμα που εξαφανίζεται σιγά σιγά.
Δεν νιώθω το πρόσωπό μου.
Περίμενα να είχες συνηθίσει το κρύο.
Ναι, αυτό είπα κι εγώ στον εαυτό μου όταν δέχτηκα τη δουλειά.
Πρέπει να σκληραγωγηθείς.
Δεν είναι μόνο το κρύο...
Αλλά κι η αφόρητη μοναξιά;
Ναι, τη συνηθίζεις κι αυτήν.
Μακάρι.
Κι εμένα μου έλειπε κόσμος στην αρχή, αλλά θυμήθηκα ότι μισώ τους πιο πολλούς.
Εδώ έξω δεν με ενοχλεί τίποτα, δεν έχω περισπασμούς.
Ούτε κινητό ούτε τίποτα.
Πάλι καλά που δεν με παίρνει κανείς πια.
Κάποιος θα σε περιμένει, δεν μπορεί. Είσαι η Τάλι Χαρτ.
Άκου που σου λέω.
Κανείς δεν με περιμένει.
Θεέ μου. Ευτυχώς, γύρισες. Μη μ' αφήσεις να τα φάω όλα.
Σταμάτα! Νόμιζα ότι τα είχες για το πάρτι!
Ναι. Αλλά τα χρειαζόμουν. Η συνέντευξή πήγε χάλια.
Όλο ερωτήσεις για σχέδια για το μέλλον,
αν έχω αγόρι, αν είναι σοβαρό,
αν θα παντρευτώ και θα κάνω παιδιά.
Συνέντευξη για δουλειά είναι ή σε έβαλε η μάνα μου;
- Σοβαρά; - Ναι.
Κι όλο έλεγε ότι θέλουν κάποιον που θα μείνει καιρό εκεί.
Δεν πάμε καλά.
- Σε άντρα δεν θα τα ρωτούσε. - Όχι βέβαια.
Εξέφρασες άποψη;
Φυσικά! Του πέταξα ένα συρραπτικό, τον είπα σεξιστή κι έφυγα.
- Ωραία! - Πλάκα κάνω.
Δεν θα το έκανα ποτέ, άσε που την ήθελα τη δουλειά.
Τέτοια τραβάνε οι γυναίκες καθημερινά.
Κι όλα αυτά δεν μας αφήνουν να κάνουμε καριέρα.
Το ξέρω. Αλλά τι να κάνουμε;
Είμαστε οι ειδήσεις.
Μπορούμε να βοηθήσουμε την επόμενη γενιά.
- Μπορούμε; - Ναι!
- Άτομα όπως η κόρη της Τζιλ... - Της Τζόις.
- Μας έχουν ως πρότυπο. - Κυρίως εσένα.
Θα βγάλουμε λαβράκι, Μαλάρκι.
Ξέρεις κάτι; Θα ψάξουμε στις αγγελίες.
Θα κάνω ότι ενδιαφέρομαι, θα πάω στη συνέντευξη
και θα τους τραβήξω με κρυφή κάμερα.
Και αφού στείλω κι έναν άντρα με το ίδιο βιογραφικό,
θα συγκρίνω τις συνεντεύξεις να τους εκθέσω.
- Απαίσιο; - Όχι, τέλειο. Φοβερό.
Αλλά δεν θα σε αναγνωρίσουν; Σε ξέρει πολύς κόσμος πλέον.
Γαμώτο, καλά λες.
Θέλουμε κάποια ασήμαντη.
Λοιπόν, ο φακός είναι εδώ, οπότε πρέπει να κοιτάει προς τα εκεί.
Νιώθω σαν κατάσκοπος!
Το ψεύτικο βιογραφικό σου. Πολύ εντυπωσιακό.
Εγώ, αν πουλούσα ιατρικό εξοπλισμό, θα σε ήθελα στην ομάδα.
- Ιατρικό εξοπλισμό; - Δώσε λιτές απαντήσεις.
- Θα τα πας τέλεια. - Καλά.
Μια μικρή αναποδιά. Ο Χανκ αρρώστησε.
- Γαμώτο! - Όχι, γίνεται και χωρίς αυτόν.
- Στείλτε εμένα. - Αλήθεια;
Δεν είμαι ηθοποιός, αλλά μπορώ να παίξω τον άντρα.
Και λέω να έχω αμερικανική προφορά.
Έγινε. Η Κέιτ θα πάει πρώτη, οπότε θα σε προετοιμάσουμε μετά.
Τάλι.
Έγινε...
Θα το δουλέψω.
Για δες!
Η παλιοπαρέα και πάλι μαζί στις ειδήσεις.
Μου είχε λείψει!
- Ναι. Κι εμένα. - Λοιπόν, παιδιά. Πάμε. Η παράσταση ξεκινά.
"Η λάμψη της να φέγγει δυνατά
και τα πουλιά να κελαηδούν να κάνει!
Δείτε στο χέρι της πώς ακουμπά".
- Ευχαριστώ που ήρθες. - Εννοείται.
"Γάντι να ήμουν εγώ στο χέρι αυτό, το μάγουλό της να αγγίζω".
- Θα έχω έξτρα βαθμό γι' αυτό; - Όχι, θα έχεις κάτι λιγότερο πολύτιμο.
Τον σεβασμό μου. Ευχαριστώ. Λοιπόν, ποιος έχει σειρά;
Η Τάλι Χαρτ.
Όχι, εγώ δεν κάνω οντισιόν. Απλώς συνοδεύω τη φίλη μου.
Βλέπεις τους συμμαθητές σου να ξεγυμνώνουν την ψυχή τους.
Οφείλεις να κάνεις το ίδιο.
Εντάξει.
"Ρωμαίε, ω Ρωμαίε!"
Πού είναι ο Ρωμαίος, γαμώτο;
Εντάξει. Ενδιαφέρουσα ερμηνεία.
Ο επόμενος.
Έλα.
"Ρωμαίε, ω Ρωμαίε! Γιατί να είσαι ο Ρωμαίος;
Αρνήσου τον πατέρα σου και το όνομά σου.
Ή, αν δεν θέλεις,
μοναχά πως μ' αγαπάς ορκίσου,
να πάψω πια να λέγομαι του Καπουλέτου κόρη.
Το όνομά σου είναι ο μόνος μου εχθρός.
Μοντέγος αν δεν ήσουν, μην άλλος θα γινόσουνα;
Τι πάει να πει Μοντέγος;
Μην τύχει κι είναι πρόσωπο ή χέρι..."
"Ή χέρι ή ποδάρι..."
Δεν ακούγεσαι, καλή μου. Λίγο πιο δυνατά.
"Ή άλλο μέρος του κορμιού;
Το όνομα να αλλάξεις!
Μα τι είναι όνομα;
Τ' άνθος που λένε ρόδο με όποια λέξη κι αν μυρίζει..."
Συγγνώμη.
"Με όποια λέξη κι αν το πουν, το ίδιο θα μυρίζει".
Σ' ευχαριστούμε πολύ. Πώς σε λένε, είπαμε;
Κέιτ Μακένζι.
Τι εμπειρία έχεις;
Ήμουν στις πωλήσεις τέσσερα χρόνια πριν και ανελίχθηκα σε μάνατζερ.
Βασικά, ξεκίνησα από πωλήσεις,
και μερικά χρόνια αργότερα με προήγαγαν σε μάνατζερ.
Εντυπωσιακό. Το βλέπω ότι έχεις ηγετικές ικανότητες.
Μέσω του προγράμματος επιβράβευσης, τριπλασίασα τα έσοδά μας.
Ναι, δεν ξέρω αν η ομάδα μας θα το δει αυτό με καλό μάτι.
Αυτό το στιλ διοίκησης είναι κάπως επιθετικό.
Κοίτα, Μιτς, αν βάλω κάτι στόχο, απλώς το κυνηγάω.
Εκτιμώ τη θετική σου στάση.
Αυτή η θέση απαιτεί πολύωρη συναναστροφή με τους πελάτες.
Πολλά βράδια δεν θα μπορείς να γυρίσεις να ετοιμάσεις φαγητό.
Δουλεύουμε σκληρά και παίζουμε σκληρά.
Μια τέτοια δουλειά θέλω, Μιτς.
Ίσως προτρέχω λίγο, αλλά νομίζω ότι είσαι ο ιδανικός για τη θέση.
Κοίτα να δεις!
Ευχαριστώ, δις Μακένζι.
Θα μιλήσουμε.
Τέλεια.
Θέλει να πάμε για γκολφ!
Εμένα με θέλει έγκυο στην κουζίνα.
Τι ωραία, ανυπομονώ να τον ξεμπροστιάσω.
Είναι ιδιωτικός ο χώρος. Απαγορεύεται η είσοδος.
Χριστός κι Απόστολος!
Η Τάλι Χαρτ.
Ναι. Εσένα πώς σε λένε;
- Χάουαρντ. - Χάουαρντ. Ωραίο όνομα.
- Υποθέτω ότι δουλεύεις εδώ. - Είμαι φύλακας.
Μεγάλη η χάρη τους. Φαίνεται ότι είσαι πολύ καλός.
Δεν το πιστεύω ότι είσαι εσύ. Σε βλέπω κάθε βράδυ στον KPOC.
Στάσου, κάνετε ρεπορτάζ αυτήν τη στιγμή;
Πουλάμε ελαττωματικά στηθοσκόπια.
Άκου, Χάουαρντ,
προφανώς είσαι κάποιος που εκτιμά την καλή δημοσιογραφία.
Στην πραγματικότητα,
πρέπει να μιλήσω με τον διευθυντή για το ρεπορτάζ,
και δεν θα λειτουργήσει αν δεν τον ξαφνιάσω.
Μπορείς να μας αφήσεις να μπούμε χωρίς ραντεβού;
Βασικά...
Εντάξει.
- Για χάρη σου, δις Χαρτ. - Οι φίλοι με λένε Τάλι.
Ωραία.
Τάλι.
Μου χρωστάτε ένα ποτό.
Φοβερό γύρισμα σήμερα, μικρή. Και χωρίς κρυοπαγήματα.
Ανυπομονείς να γυρίσεις σπίτι;
Δεν ξέρω. Δεν είναι το ίδιο από τότε που έχασα την κολλητή μου.
Λυπάμαι πολύ.
Πότε πέθανε;
Όχι. Απλώς...
Απλώς δεν μιλάμε πια.
Μια χαρά θα είναι, έπαψα να της γαμάω τη ζωή.
Αν δεν θες να γυρίσεις σπίτι,
έλα μαζί μας στην επόμενη κινηματογράφηση.
Στα Γκαλαπάγκος;
Είναι ζεστά εκεί.
Και το σκηνικό είναι ασυναγώνιστο.
Γκαλαπανέμορφο.
Ωραίος θα ήταν λίγος ήλιος.
Πρέπει να σε προειδοποιήσω, το μπάτζετ μας είναι πενιχρό.
Κανείς δεν νοιάζεται για γιγάντιες χελώνες.
Κοίτα, μπορεί και να νοιαστούν, αν μπει στο παιχνίδι λίγη διασημότητα.
Θεέ μου.
Χάλια είμαι.
Πανέμορφη είσαι.
Βλέπω την Κέιτ Μαλάρκι;
- Γεια! - Να κι η Μάρα. Μα τι ωραίο φόρεμα!
- Κι εμείς φόρεμα ψωνίζουμε. - Συναρπαστικό.
- Φοβερό το καπέλο. Απίθανο λουκ. - Ευχαριστώ.
Λοιπόν...
Πώς είσαι;
Καλά. Ναι.
Η θεραπεία μου πάει πολύ καλά
και είμαι τυχερή, γιατί έχω πολύ καλή ομάδα γιατρών.
Κι απλώς το πάμε βήμα βήμα, ξέρεις.
Είσαι φοβερή.
Αποτελείς έμπνευση.
Το εννοώ, αν υπάρχει κάτι που μπορώ να κάνω για να βοηθήσω...
Αν θες να πληρώσεις το φόρεμα...
Εντάξει!
- Φυσικά. - Θεέ μου, πλάκα έκανα.
- Κέιτ, είσαι καλά; - Μαμά;
Καλά είμαι. Μια χαρά, ευχαριστώ. Απλώς χρειάζομαι...
Να φέρω λίγο νερό;
- Καημενούλα, έλα, κάθισε. - Κυρία μου, όλα καλά;
Η φίλη μου μάχεται με τον καρκίνο.
Λυπάμαι πολύ.
Είμαι καλά. Νομίζω ότι καλύτερα να...
Φεύγουμε. Σάντρα, χάρηκα πολύ που σε είδα.
Θέλετε να σας το κρατήσω αυτό;
- Ναι, θα ξανάρθουμε. - Εντάξει.
Δεν θα ξαναπάμε ποτέ εκεί, έτσι;
Εσύ να πας.
Όχι, δεν μπορώ.
Συγγνώμη, αγάπη μου.
Μαμά, δεν πειράζει.
Θα επανορθώσω.
Το άλλο Σαββατοκύριακο θα σε πάω στο εμπορικό. Για μεγαλύτερη ποικιλία.
Εντάξει.
Πάμε μέσα τώρα;
Ναι, πήγαινε εσύ. Έρχομαι σε λιγάκι.
Γαμώτο.
Εδώ Τάλι. Πρόσεχε τι θα πεις, αν θέλεις να σε πάρω.
Είπα να ξαναπροσπαθήσω.
Ένας Θεός ξέρει γιατί προσπαθώ ακόμα. Προφανώς με αγνοείς.
Με εκδικείσαι που δεν σου μιλούσα μετά το ατύχημα;
Βλέπεις, αυτό είναι που με τρελαίνει.
Τα σκάτωσες και κάνεις και μούτρα από πάνω.
Εγώ έπρεπε να κάνω μούτρα.
Να σου πω, μην μπεις στον κόπο να πάρεις.
Εδώ Τάλι. Πρόσεχε τι θα πεις, αν θέλεις να σε πάρω.
Δεν το εννοούσα.
Να το κάνεις.
Να με πάρεις.
Αν θέλεις.
Αν δεν θέλεις και το θεωρείς λήξαν, δεν πειράζει, αλλά...
Να...
Σε χρειάζομαι πολύ. Εντάξει;
Μάλλον γι' αυτό σε παίρνω, για να ακούσω τη φωνή σου.
Ακόμα κι αν την ακούω μόνο στο μήνυμα του τηλεφωνητή.
Κοίτα...
είμαι σε πολύ κακή φάση και περνάω δύσκολα, και...
Πάρε με, εντάξει;
Αν θες.
- Μη μου δίνεις ελπίδες, Ταλ. - Μόνο εσύ έχεις διαβάσει το έργο.
Γιατί είσαι φρικιό. Αλλά αξίζεις να είσαι η Ιουλιέτα.
- Θα 'ναι χαζός ο Γουέιβερλι αν δεν το δει. - Ρωμαίος!
Θα έχω ξιφομαχία και στο τέλος θα αυτομαχαιρωθώ.
Έλα, βγήκε η λίστα.
Τι διάολο;
ΙΟΥΛΙΕΤΑ: ΤΑΛΙ ΧΑΡΤ
- Συγχαρητήρια, Τάλι. - Μη με συγχαίρεις.
Προφανώς είναι λάθος. Δεν θα κάνω εγώ την Ιουλιέτα.
- Κέιτ... - Όλα καλά.
Όχι, θα είμαι ο Υπηρέτης Ένα.
Το ξέραμε ότι δεν θα πρωταγωνιστούσα.
Δεν κάνω για Ιουλιέτα.
Μα ούτε κι εγώ!
Τι διάολο, κύριε Γουέιβερλι;
- Καλησπέρα και σ' εσένα. - Γιατί εγώ; Δεν ήθελα τον ρόλο.
- Μου άρεσε η οντισιόν σου. - Δεν προσπάθησα καν.
Δεν προσπάθησες να κάνεις την Ιουλιέτα, αλλά έδωσες ερμηνεία, όπως και στο μάθημα.
Εντάξει. Αλλά υπάρχουν άλλες που θέλουν τον ρόλο.
- Η Κέιτ Μαλάρκι, ας πούμε. - Είναι ήδη άριστη μαθήτρια.
Κι εσύ θα έπρεπε να είσαι.
Αλλά βγάζεις χαμηλό μέσο όρο.
Δουλειά μου είναι να βρω τρόπο να αγαπήσεις τη λογοτεχνία,
και αυτός είναι ο τρόπος.
- Τι; - Παραδέξου το, λατρεύεις τους προβολείς.
Σε κάνουν να νιώθεις δυνατή.
Ανίκητη.
Τουλάχιστον σκέψου το.
Αν όχι για χάρη μου, από σεβασμό στα αθάνατα λόγια του Σαίξπηρ.
Να πιει κανείς ή να μην πιει;
Έχει αρκετή μπίρα για να μεθύσετε όλοι. Και τσάι, μπισκότα και λουκανικοπιτάκια.
- Ο Θίο νοίκιασε μηχανάκι στη Ρώμη. - Όχι!
Έπεσε όταν πήγε να βάλει μπρος.
- Σκίστηκε το παντελόνι του. - Όχι!
Ναι. Κι έπρεπε να διασχίσουμε το κέντρο. Ήταν τρομακτικό.
- Κι αστείο. - Σίγουρα.
Για σένα. Γέλασε τόσο πολύ, που άρχισε να ρουθουνίζει.
Ναι, το κάνει αυτό.
Έτσι!
Αλλά νομίζω ότι εκείνη τη στιγμή την ερωτεύτηκα πραγματικά.
Το αστείο είναι ότι κι ο πρώην της ήταν Βρετανός.
- Όχι, μπαμπά, Αυστραλός ήταν. - Καλά. Το ίδιο είναι.
Τέλος πάντων, το κατάλαβα αμέσως ότι εσύ δεν είσαι σνομπ.
Είσαι ωραίος.
Ευχαριστώ πολύ, κε Μαλάρκι, το...
Σε παρακαλώ, λέγε με Μπαντ.
Μπαντ, λοιπόν. Θες άλλη μια μπίρα, Μπαντ;
Αν με πιέσεις πολύ...
Αμάν! Είναι δυνατός!
Επιστρέφω.
Τον αγαπώ!
Δεν είναι υπέροχος;
Και πολύ γλυκός και ευγενικός και περιποιητικός και όμορφος.
- Εμφανίσιμος, ναι. - Ναι.
Το ξέρω, είναι...
Πολύ καλύτερος από τον Τζόνι.
Τι;
- Ναι. Σαν τη νύχτα με τη μέρα. - Όχι και σαν τη νύχτα με τη μέρα.
Καλά, αλλά να ξέρεις, είναι αναβάθμιση.
- Μεγάλη! - Μεγάλη.
- Μαμά. - Ναι.
Δεν είναι διαγωνισμός.
Αλήθεια είναι. Η μητέρα σου κι εγώ ανακουφιστήκαμε
που έδιωξες τον Τζόνι και βρήκες έναν σωστό άντρα.
Το ταξίδι στην Ευρώπη έκανε θαύματα.
- Γεια, φίλε! Δεν ήξερα ότι θα ερχόσουν! - Γεια. Ναι, λογικό.
- Σον! Όλοι εδώ. - Μια στιγμή.
- Χαίρομαι που σε βλέπω. - Κατά φωνή.
Τζόνι. Γεια.
Τι κάνεις εσύ εδώ;
Συγγνώμη, δεν ήξερα ότι έκανες πάρτι.
Όχι, απλώς κάλεσα την οικογένεια για να τους γνωρίσω τον Θίο.
- Μάλιστα. Να μη σε καθυστερώ. - Περίμενε, τι ήθελες;
Να, απλώς...
Στον Σταν άρεσε το θέμα,
και του είπα πόσο βοήθησες,
και θέλει να σε ξαναπροσλάβει.
Θα μπορούσα να σου το πω τηλεφωνικά, αλλά, τέλος πάντων,
η θέση είναι δική σου, αν τη θες.
Τζόνι, δεν ξέρω τι να πω.
Σ' ευχαριστώ.
Τίποτα, Μαλάρκι.
Ακούστε με λίγο.
Θέλω την προσοχή σας.
Θα πω δυο λόγια, αν μου επιτρέπετε.
Για αρχή, εγώ...
Εμείς, βασικά,
η Νταϊάνα κι εγώ...
Θα τα βγάλω αυτά. Δεν ακούω τίποτα.
Σας ευχαριστούμε πολύ που ήρθατε σ' αυτήν τη μάζωξη.
Λένε ότι δεν έχει σημασία πού πας,
αλλά με ποιον είσαι.
Και η Κέιτ από δω είναι η καλύτερη συνταξιδιώτισσα
που θα μπορούσε να έχει κανείς.
Υπάρχουν χιλιάδες μέρη όπου ανυπομονώ να πάω μαζί σου.
Και θέλω να σε ρωτήσω κάτι.
Θα το κάνει!
Καθλίν Σκάρλετ Μαλάρκι...
θα με παντρευτείς;
Ναι. Ναι!
Θεέ μου!
Έτσι!
- Θεέ μου! - Περίμενε.
Λοιπόν,
αυτό είναι της γιαγιάς.
Θεέ μου!
- Θεέ μου! - Θεέ μου!
- Αρραβωνιάστηκα! - Θεέ μου!
Θεέ μου, χαίρομαι τόσο πολύ για σένα!
- Καλώς ήρθες στην οικογένεια! - Ευχαριστώ πολύ.
Έλα εδώ εσύ!
Εντάξει!
Πανέμορφο! Στάσου, θα φέρω την κάμερα.
- Θεέ μου! - Έλα.
Μη φοβάσαι. Εγώ είμαι. Ο Χάουαρντ.
Ο φύλακας. Από τις προάλλες.
Μα πώς...
Έκανα έρευνα κι έμαθα πού μένεις.
Θα χτυπούσα, αλλά ήταν ανοιχτά.
Τι πάρτι είναι;
Άκου, Χάουαρντ, κακώς ήρθες εδώ.
Μα...
είμαστε φίλοι.
Έτσι είπες.
Σε βοήθησα με το ρεπορτάζ.
Έμπλεξα για χάρη σου.
Συγγνώμη, αλλά...
Τι αλλά;
Δεν έχεις χρόνο να μου μιλήσεις; Είσαι τόσο σπουδαία;
Πρέπει να φύγεις.
Μαλακίες. Μου χρωστάς.
Βοήθεια! Βοηθήστε με! Βοήθεια!
Πάρτε την αστυνομία!
- Μείνε κάτω! Μην κουνιέσαι! - Θεέ μου, Τάλι!
- Εντάξει, τον κρατάω! - Κάτω!
Πιάσε τα πόδια!
- Έλα. - Μαμά, καλά είμαι. Αλήθεια.
Γλυκιά μου, δεν πειράζει και να μην είσαι.
Θέλω να είμαι εδώ για σένα.
Και είσαι. Δεν θέλω να ανησυχείς για μένα.
Φαίνεσαι εξουθενωμένη.
Ναι, συμβαίνει με τη χημειοθεραπεία.
Φυσιολογικό είναι. Όλα καλά.
Διάβασα ότι και η ψυχική υγεία είναι σημαντική σε αυτήν την εμπειρία.
Η σκέψη δημιουργεί την πραγματικότητα.
Διάβασα ένα βιβλίο, λέγεται Το Μυστικό.
Ξέρω ότι ο Τζόνι είναι υπέροχος και σε φροντίζει,
αλλά βλέπω πόσο του στοιχίζει αυτό.
Μαμά, καλά είναι. Όλοι μας είμαστε μια χαρά.
Σκέφτηκες να επικοινωνήσεις με την Τάλι; Χρειάζεσαι μια φίλη πιο πολύ από ποτέ.
Ναι.
Ναι, θα το σκεφτώ.
Εντάξει.
"Μα αγάλια..."
"Μα αγάλια! Στο παράθυρο τι φως εκεί προβάλλει;"
Συγγνώμη. Μη...
- Νόμιζα ότι ήμουν μόνος εδώ. - Όχι. Δεν είμαι πραγματικά εδώ.
Μάλλον δεν επιτρέπεται να είμαι εδώ.
Η Κέιτ Μαλάρκι παρανομεί;
- Ξέρεις το όνομά μου; - Τι;
Φυσικά. Είμαστε συμμαθητές, χαζούλα.
Ναι, αλλά δεν έχουμε μιλήσει ποτέ.
Είσαι πάντα μυστηριώδης με την Τάλι Χαρτ.
Μπορώ να σου τη γνωρίσω αν θες.
Ξέρω, φαίνεται ψυχρή και μυστηριώδης, αλλά είναι γλυκιά και νορμάλ.
Ευχαριστώ. Θα τη γνωρίσω. Παίζει την Ιουλιέτα.
- Σωστά. - Σωστά.
- Θα είστε τέλειοι μαζί. - Πολύ αμφιβάλλω. Σοβαρά.
Δεν καταλαβαίνω ούτε τα μισά απ' αυτά τα χαζά.
Δες εδώ.
"Εγείρου, ήλιε εύμορφε, και τη φθονερή σελήνη φθείρε".
Μα τι σημαίνει αυτό;
Αρλούμπες που κάποιοι κάνουν ότι καταλαβαίνουν για να φανούν έξυπνοι.
Κοίτα, βασικά,
λέει ότι είναι τόσο όμορφη, που ακόμα και το φεγγάρι τη ζηλεύει,
κι αυτό είναι σημαντικό,
γιατί στη μυθολογία το φεγγάρι είναι ο φύλακας των παρθένων,
κι αυτό...
Το διάβασα πέρσι,
για πλάκα, και μετά διάβασα και την ανάλυση,
όχι για να το παίξω έξυπνη, απλώς...
Κέιτ;
Είσαι εδώ;
Γεια. Εδώ είσαι. Σε έψαχνα. Τι κάνεις εδώ μέσα;
Τίποτα. Προβάρω τα λόγια μου.
Δεν έκανες αυτό.
Όχι, έκλαιγα εδώ μέσα για το χαζό το θεατρικό,
για να μη νιώσεις άσχημα.
Αλήθεια; Δεν φαίνεσαι λυπημένη.
Φαίνεσαι χαρούμενη. Τι τρέχει;
Να...
Έγινε κάτι πραγματικά υπέροχο, τελείως απρόοπτο και παράξενο.
- Δεν είμαι καν σίγουρη ότι όντως έγινε. - Μα τι λες;
"Το άνθος της αγάπης ίσως τα φύλλα του ανοίξει
κι ανθίσει και μοσχοβολά ώσπου να ξαναέρθεις!"
Η πτήση με διέλυσε.
Πόσο μακριά είναι το ξενοδοχείο;
Λίγα χιλιόμετρα.
Βασικός κανόνας, θες μερικές μέρες ύπνου για να φύγει το τζετ λαγκ
πριν ανέβεις πάλι σε αεροπλάνο.
Θέλω να εξερευνήσω λίγο το μέρος.
Η Χιλή είναι πανέμορφη.
Τη μέρα, δηλαδή.
Είναι εκπληκτικό
να πηγαίνεις από χώρα σε χώρα,
χωρίς να ξέρεις πού θα καταλήξεις με την επόμενη περιπέτειά σου.
Γίνεσαι μία από μας.
Ρε φίλε, τι ωραία που είναι να χτυπάει πάλι το κινητό! Ναι;
Ας δω το κινητό μου. Έχω ξεχάσει πώς είναι ο πολιτισμός.
18 ΑΝΑΠΑΝΤΗΤΕΣ ΚΛΗΣΕΙΣ - ΚΕΪΤ
Ταλ;
Έφυγαν όλοι. Εκτός από τον Θίο.
Θέλει να μείνει το βράδυ να μας φυλάει.
Σίγουρα άντρας για παντρειά.
Ένιωθα πολύ περήφανη που άρχισαν να με αναγνωρίζουν,
που ήθελαν να με γνωρίσουν.
Αλλά μαζί με όλους, σ' αναγνωρίζουν κι οι ανώμαλοι.
Αγάπη μου.
Θέλω να κρυφτώ, να κατεβάσω την ηλίθια τη γιγαντοαφίσα.
Όχι, Ταλ. Δούλεψες σκληρά για να φτάσεις εδώ που είσαι.
Αλλά ας είμαστε λίγο πιο προσεκτικές.
Θα κλειδώνουμε την πόρτα, θα ζητήσουμε απόρρητο αριθμό,
αλλά θα είσαι ασφαλής.
Δεν θα αφήσω να σε πλησιάσει άλλος ανώμαλος ποτέ.
Δεν είναι μόνο αυτό.
Παντρεύεσαι.
- Αυτόν τον γενναίο Βρετανό εκεί έξω. - Θεέ μου! Μου φαίνεται σαν ψέμα.
Εμένα μου λες; Δες την κοτρόνα που φοράς.
Ναι.
- Πώς θα επιβιώσω χωρίς εσένα; - Άσε τις βλακείες.
Πάντα εδώ θα είμαι.
Δεν θα με ξεφορτωθείς ποτέ, γαμώτο.
Τι θες εδώ;
Μου τηλεφώνησε.
Τι συμβαίνει;
Επάνω είναι.
Υποτιτλισμός: Αγγελική Πανοτάρα